ZF 24

Retailerul german Lidl, are în Piaţa Lidl peste 130 de producători de fructe şi legume româneşti, iar în sezonul estival procentul fructelor şi legumelor locale din magazine ajunge până la 70%, spune Claudius Kisfaludy, director de achiziţii legume-fructe al Lidl România.

"Peste 130 dintre producătorii noştri de fructe şi legume sunt români, iar numărul este în creştere. Consumatorilor le plac produse româneşti", spune Claudius Kisfaludy.

În august, luna de vârf pentru consumul de fructe şi legume, procentul fructelor şi legumelor româneşti în portofoliul Lidl ajunge la 70%, iar în extra sezon procentul este de 30%.

Reţeaua Lidl numără 247 de magazine şi cinci depozite logistice. Într-o zi intră aproximativ zece tone de fructe şi legume proaspete în magazine, potrivit reprezentanţilor companiei.